П Р О Т О К О Л

Днес 27.06.2016 г. се проведе заседание на комисията, назначена със Заповед № 349/22.06.2016 г. на кмета на Община Дряново в състав:

1. Десислава Атанасова – директор на дирекция АПИОВО в Община Дряново
2. Галя Стефанова – ст. експерт в дирекция АПИОВО
3. инж. Пламен Пенчев – гл. експерт в дирекция АСОС
4. Биляна Желева – мл. експерт в дирекция АКРРДС в Областна администрация – Габрово
5. Тихомир Косев – ст. инспектор в РУ на МВР – Дряново
6. Елена Чакалова – ръководител на ТЗ ГРАО – Габрово.

На заседанието на комисията се разгледаха:

I**. Сигнал – Вх. № 22 00-551 / 11.05.2016**, подаден от Ремзие Мюмюнова Гайтанджиева с постоянен адрес: гр. Дряново, ул. Липа № 26. В сигнала г-жа Гайтанджиева посочва, че е собственик на жилището на горепосочения адрес, за което прилага копие от Нотариален акт №18/2008 г. Твърди, че Айредин Раимов Бейтулов не живее действително на ул. Липа № 26. Желае да бъде извършена проверка и да се заличи адресната му регистрация.

След извършената проверка на съхраняваните в Общината документи по чл. 92 от Закона за гражданската регистрация, комисията констатира следното:

1. На посочения адрес освен г-жа Гайтанджиева по постоянен и настоящ адрес към деня на проверката са регистрирани общо 6 човека за периода 1980 -2009 г., като 5 от тях са в родство по права линия. Айредин Раимов Бейтулов е регистриран по постоянен адрес със Заявление за постоянен адрес - № 8803/05.11.2003 г. и по настоящ адрес с Адресна карта № 00212/05.11.2003 г.

2. При извършените адресни регистрации до промяната на чл. 92 /ДВ бр. 9 от 2011 г./ не са били налице изисквания за прилагане на допълнителни документи за собственост или съгласие на собственика. Всички адресни регистрации са извършени с изискванията на чл. 92 от Закона за гражданската регистрация.

1. Адресните регистрации са извършени от лице, упълномощено от кмета на Общината, съгласно чл. 92, ал.1 от Закона за гражданската регистрация.
2. Няма нарушения на изискванията на чл. 99а от Закона за гражданската регистрация.

II. **Заявление – Вх. № 22 00-576 / 20.05.2016 г**., подадено от Петър Георгиев Цветков с постоянен адрес: гр. Дряново, ул. Марко Марчевски № 16. В заявлението г-н Цветков посочва, че живее в къща – собственост на родителите му. Твърди, че бившата му съпруга – Павлина Цветанова Йорданова от 5 г. не живее на горепосочения адрес. Желае да бъде извършена проверка и да се заличи адресната и регистрация.

След извършената проверка на съхраняваните в общината документи по чл. 92 от Закона за гражданската регистрация, комисията констатира следното:

1. На посочения адрес на първия етаж /площ 125 кв. м/ по постоянен и настоящ адрес към деня на проверката освен г-н Цветков са регистрирани общо 8 човека за периода 1980 -2005 г., като 7 от тях са в родство по права линия. Павлина Цветанова Цветкова е регистрирана по постоянен адрес със Заявление за постоянен адрес № 2715/06.07.2000 г.

На втория етаж /площ 125 кв. м/ по постоянен и настоящ адрес са регистрирани общо 10 души за периода 2006 – 2012 г., като 9 от тях са в родство по права линия.

2. При извършените адресни регистрации до промяната на чл. 92 /ДВ бр. 9 от 2011 г./ не са били налице изисквания за прилагане на допълнителни документи или съгласие на собственика. Към адресните регистрации през 2012 г. има приложени документ за собственост и декларации по чл.92, ал.3 за съгласие от собственика. Всички адресни регистрации са извършени с изискванията на чл. 92 от Закона за гражданската регистрация.

3.Адресните регистрации са извършени от лице, упълномощено от кмета на Общината, съгласно чл. 92, ал.1 от Закона за гражданската регистрация.

4. Няма нарушения на изискванията на чл. 99а от Закона за гражданската регистрация.

Във връзка с гореизложеното комисията счита, че не са установени нарушения на разпоредбите на чл. 92 и чл. 99а от Закона за гражданската регистрация, които да обосноват прилагането на чл. 99б, ал. 3 от Закона за гражданската регистрация.

Настоящият протокол се състави в четири еднообразни екземпляра, по един за: Община Дряново, Териториално звено ГРАО - Габрово, Областна администрация - Габрово и РУ на МВР - Дряново.

За констатираното от комисията да бъдат уведомени г-жа Гайтанджиева и г-н Цветков. Протоколът да се обяви на информационното табло и на интернет страницата на Община Дряново.

Членове на комисията:

1. Десислава Атанасова /п/
2. Галя Стефанова / п/
3. инж. Пламен Пенчев /п/
4. Биляна Желева /п/
5. Тихомир Косев /п/
6. Елена Чакалова /п/